टाइम8 बर’ देक्सनिफ्राय:- बर’ आइजोफोरखौ बुहुमाव सांग्रांथि खालामनायाव अनजालि प्रभा दैमारीनि बिहोमाया खम नङा। बेखौ बयबो बर’ सुबुङानो मानिनानै लानांगोन। जेब्ला 1983 मायथायनि 3 अक्ट’बराव दानि उदालगुरी जिल्लानि अदला खासिबारीयाव बै समनि बर’ सिकिउरिटि फर्स उनाव मुं सोलायनाय एन डि एफ बिनि जोनोमनि उनावनो बर’ उइमेन जाष्टिस फराम मुं लानानै बर’ आइजोफोरनि रैखाथि आरो जौगानायनि खामानि मावनायजों लोगोसे एन डि एफ बिनि जांख्रिथायाव मदद होनो अनजालि प्रभा दैमारीआ आफाद दादोंमोन। उनाव बे आफादनि जोहैनो अनजालि प्रभा दैमारीआ बर’ आइजोफोरखौ माखासे आयदाफोराव साग्रिद खालाम बोदों।